Վիկտոր Վասին

Վիկտոր Վլադիմիրովիչ Վասին (ռուսերեն՝ Ви́ктор Влади́мирович Ва́син, հոկտեմբերի 6, 1988 թ., Լենինգրադ, ԽՍՀՄ, ռուս ֆուտբոլիստ, ԲԿՄԱ ֆուտբոլային ակումբի և Ռուսաստանի ազգային հավաքականի կենտրոնական պաշտպանն է։

Ակումբային կարիերա

ԲԿՄԱ 
2011թ․ հունվարի 13֊ին պայմանագիր է կնքել ԲԿՄԱ ակումբի հետ։ Տեղափոխությունից շատ չանցած Վասինը ծանր վնասվածք է ստանում, վնասելով առաջնային խաչաձև կապանները։ Հունվարի 24֊ին կատարվում է վիրաահատություն։ Ընդհանուր խմբում իր առանձին մարզումն անցկացնում է 2011թ․ մայիսի 27֊ին։ Մայիսի 29-ին Կուբանի դեմ խաղում ընդգրկվում է ընդհանուր հայտացուցակում, սակայն դուրս չի գալիս խաղադաշտ։ Շուտով ֆուտբոլիստի մոտ կրկին խնդիրներ են առաջանում ծնկի հետ և նա մարզումներին կարողանում է վերադառնալ միայն հոկտեմբերին։ ԲԿՄԱ֊ի կազմում իր մեկնարկային հանդիպումն անցկացրել է 2012թ․ ապրիլի 28-ին, երբ թիմը մրցում էր Սպարտակի հետ։ Այս խաղում Վասինը ընդմիջմանը փոխարինեց վնասվածք ստացած Վասիլի Բերեզուցկուն, իսկ հանդիպումն ավարտվեց 2։1 հաշվով։ Մրցաշրջանի մնացած բոլոր 3 հանդիպումներին դուրս է եկել խաղադաշտ մեկնարկային կազմում։ Հաջորդ 2 մրցաշրջաններում խաղադաշտ է դուրս եկել ընդամենը 4 անգամ (բոլոր դեպքերում Ռուսաստանի գավաթի խաղարկություններում)։

2014թ․ հուլիսի 14֊ին մինչև 2014/15 մրցաշրջանի ավարտը վարձավճարով տեղափոխվել է Մորդովիա ակումբ։ Նոր ակումբի կազմում իր մեկնարկային հանդիպումն անցկացրել է 2014թ․ օգոստոսի 2-ին առաջնության առաջին տուրի ժամանակ, երբ թիմը մրցում էր Ուրալի դեմ։ Այս խաղում նա դուրս էր եկել խաղադաշտ մեկնարկային կազմում և մասնակցեց ամբողջ հանդիպմանը։ Վասինն ամրապնդվելէր հիմնական կազմում և մասնակցեց առաջնության բոլոր հանդիպումներին։ Սեպտեմբերի 13-ին 7֊րդ տուրի հանդիպման ժամանակ, երբ թիմը մրցում էր Լոկոմոտիվի հետ, Վասինը կարողացավ իր առաջին գոլը խփել Մորդովիայի կազմում։ Վասինը ԲԿՄԱ վերադառնալուց հետո մասնակցեց մի քանի հանդիպման, սակայն չկարողացավ տեղ գտնել նույնիսկ պահեստայինների նստարանին։

2016թ․ ամռանը Վասինը կրկին վարձավճարով տեղափոխվեց Ուֆա։ Մինչև ձմեռային ընդմիջում ֆուտբոլիստը առանց փոխարինման մասնակցեց բոլոր հանդիպումներին։ Ցուցադրելով վստահ խաղ կարողացավ դառնալ ակումբի առաջատարներից մեկը։ Ձմեռային ընդմիջման ժամանակ ԲԿՄԱ֊ն շտապեց ետ բերել ֆուտբոլիստին։ Վերադարձից հետո ակումբի կազմում մասնակցեց առաջնության գարնանային հատվածի բոլոր հանդիպումներին։ 2018 թ․ փետրվարի 21-ին Եվրոպայի Լիգայի 1/16 եզրափակիչ հանդիպման առաջին խաղակեսի միջնամասում, երբ թիմը իր տնային հանդիպումն էր անցկացնում Ցրվենա֊Զվեզդայի հետ (1:0), Վասինը կրկին ստանում է առաջնային խաչաձև կապանների վնասվածք։ Հինգ օր անց ֆուտբոլիստին վիրահատում են։

Կարիերան ազգային հավաքականի կազմում 
2010թ․ օգոստոսի 11-ին անցկացրել է իր միակ հանդիպումը Ռուսաստանի երիտասարդական հավաքականի կազմում,երբ թիմը մրցում էր Լատվիայի երիտասարդական հավաքականի դեմ։

2010թ․ նոյեմբերին հավաքականի կազմում հրավեր է ստանում մասնակցելու Բելգիայի հետ ընկերական հանդիպմանը։ Վասինը փոխարինվում է հանդիպման 46-րդ րոպեին։ Խաղի ընթացքում պաշտպանը թույլ տվեց մի քանի կոպիտ սխալ, որոնցից մեկը հանգեցրեց Լուկակուի խփած գոլին։

Երկրորդ հրավերը հավաքականից եղավ միայն 5 տարի անց, երբ թիմը մրցում էր Խորվաթիայի դեմ (1:3)։

2017թ․ մարտին Բելգիայի հետ ընկերական հանդիպման ժամանակ կարողանում է բացել խաղի հաշիվը խփելով իր առաջին գոլը հավաքականի կազմում։ Հանդիպումն ավարտվեց 3։3 հաշվով։

Ընտանիք 
Ֆուտբոլիստի կնոջ անունը Եվգենիա է։ Ունեն 2 որդի։ Նրանցից փոքրը՝ Կիրիլը ծնվել է 2015թ․ օգոստոսի 10֊ին։

Մրցելույթների վիճակագրություն

Ակումբային 
թարմացվել է 2018թ․ փետրվարի 22-ին

Աղբյուրներ․ rfpl.org, sportbox.ru, pfc-cska.com.

Ազգային հավաքականի կազմում 
թարմացվել է 2017թ․ նոյեմբերի 15-ին

Ընդամենը․ 13 խաղ / 2 գոլ, 3 հաղթանակ, 4 ոչ ոքի, 6 պարտություն։

Աղբյուրներ․ eu-football.info.

Նվաճումներ 
 Ակումբային
  ԲԿՄԱ
  Ռուսաստանի չեմպիոն (3)․ 2012/13, 2013/14, 2015/16։
  Ռուսաստանի առաջնության արծաթե մեդալակիր (1)․ 2016/17։
  Ռուսաստանի առաջնության բրոնզե մեդալակիր (1)․ 2011/12։
  Ռուսաստանի գավաթակիր (1). 2012/13։
Աղբյուր․ soccerway.com.

Ծանոթագրություններ

Արտաքին հղումներ 

 Վասինը transfermarkt-ում
 Վասինը soccerbase.com-ում
 Վասինը WhoScored.com կայքում
 Վասինը ԲԿՄԱ Մոսկվայի պաշտոնական կայքում
 Վասինը ՈՒԵՖԱ-ի պաշտոնական կայքում

Ֆուտբոլի պաշտպաններ
Ռուս ֆուտբոլիստներ
Ռուսաստանի հավաքականի ֆուտբոլիստներ
Սպարտակ Նալչիկի ֆուտբոլիստներ
Նիժնի Նովգորոդի ֆուտբոլիստներ
ԲԿՄԱ Մոսկվայի ֆուտբոլիստներ
Մորդովիա Սարանսկի ֆուտբոլիստներ
Ուֆայի ֆուտբոլիստներ
Ռուսաստանի Պրեմիեր Լիգայի խաղացողներ